**פירוש שטיינזלץ – ייחוד (קידושין פ ע"ב – פב ע"ב)**

לקוח מאתר ספריא - <https://www.sefaria.org.il/>

א משנה **לא יתייחד אדם עם שתי נשים**שמא יבוא איתן מתוך כך לידי עבירה, **אבל אשה אחת מתייחדת עם שני אנשים. ר' שמעון אומר: אף איש אחד מתייחד עם שתי נשים בזמן שאשתו עמו, וישן עמהם** אם היו עימו שתי נשים **ב**אותו **פונדקי** (פונדק), **מפני שאשתו משמרתו** שלא יזנה עימן. ועוד אמרו:**מתייחד אדם עם אמו ועם בתו וישן עמהם בקירוב בשר** בלי בגדים ואין חוששים לעריות אלה. **ואם הגדילו** הבן או הבת — **זו ישנה בכסותה וזה ישן בכסותו,** אבל מותר להם לישון במיטה אחת.

ב גמרא **מאי טעמא** [מה טעם] אמרו שלא יתייחד עם שתי נשים אבל אשה מתייחדת עם שני אנשים? **תנא דבי** [שנה בבית] **אליהו:** **הואיל ונשים דעתן קלות עליהן** ונוחות להתפתות.

שואלים: **מנא הני מילי** [מניין דברים אלה] שהייחוד אסור? **אמר ר' יוחנן משום** (בשם) **ר' ישמעאל: רמז ל**איסור **יחוד מן התורה מנין** — **שנאמר**בענין מסית לעבודה זרה: **"כי יסיתך אחיך בן אמך"** ([**דברים יג, ז**](https://www.sefaria.org.il/Deuteronomy.13.7)).

ויש להבין מדוע נקטה התורה בדוגמה "בן אמך", **וכי** רק **בן אם מסית, בן אב אינו מסית? אלא לומר לך: בן מתייחד עם אמו**ויכול להיות עימה בכל עת, ומשום כך אם היו לאם שני בנים מבעלים שונים הריהם כרוכים עם אימם ומתוך כך הם מתיידדים זה עם זה, ולכן נקטה התורה "בן אמך" מפני שהם קרובים זה לזה. אבל עם בן אביו בלבד, מכיוון שיש לאב אשה אחרת אסור לבן להתייחד עימה, ואינו מגיע לקירבה זו עם בן אביו. **ואסור להתייחד עם כל עריות שבתורה.**

ושואלים: מה שפירשנו היה רמז לענין יחוד, אבל**פשטיה דקרא במאי כתיב** [פשוטו של כתוב במההוא נאמר, עוסק], מדוע מודגש בו "בן אמך"?**אמר אביי:** בלשון **לא מיבעיא קאמר** [נצרכה אמר הכתוב]; **לא מיבעיא** [נצרכה לומר] **בן אב דסני ליה** [ששונא אותו] **ועייץ ליה** [ויועץ לו] **עצות רעות** כיון שהם יריבים זה לזה לענין הירושה,**אלא אפילו בן אם,** ש**לא סני ליה** [שונא אותו],שהרי אין ביניהם סכסוך ממון מצד ירושה משותפת שהרי כל אחד מהם יורש את אביו שלו — **אימא צייתי ליה** [אמור שיקשיב לו], על כן **קא משמע לן** [השמיע לנו] שאף לזה לא ישמע אם הוא מסיתו.

ומעירים: **נימא מתניתין** [האם נאמר שמשנתנו]ש**לא כ**דעת **אבא שאול, דתניא** [שכן שנינובברייתא]: תינוק שמת, **כל שלשים יום** ללידתו — אין עושים לו לוויה ממש אלא **יוצא בחיק**שנושאים אותו בחיקם **ונקבר** על ידי **אשה אחת ושני אנשים, אבל לא** על ידי **איש אחד ושתי נשים** משום איסור ייחוד. **אבא שאול אומר: אף באיש אחד ושתי נשים.** משמע שהוא מתיר להתייחד עם שתי נשים!

ודוחים: **אפילו תימא** [תאמר] שהמשנה שלנו כדעת **אבא שאול,** מתיר הוא בברייתא משום ש**בשעת אנינות תביר יצריה** [שבור יצרו] של אדם ואין לחשוש שמא יבוא לחטא.

**ורבנן סברי לה** [וחכמים סבורים] בענין זה **כר' יצחק.** ש**אמר ר' יצחק** על הכתוב **"מה יתאונן אדם חי גבר על חטאו"** ([**איכה ג, לט**](https://www.sefaria.org.il/Lamentations.3.39)) —**אפילו בשעת אנינותו של אדם** ("יתאונן אדם") — **יצרו מתגבר עליו** ("גבר על חטאיו"). ושואלים: **ואבא שאול** מה הוא אומר על ראיה זו? משיבים: **כי כתיב ההוא** [כאשר נאמר אותוכתוב] — **במתרעם על מדותיו,** דרכיו של הקדוש ברוך הוא **כתיב** [נאמר], **והכי קאמר** [וכך אמר], כך יש לפרש את הכתוב: **מה יתרעם** אדם**על מדותיו** של הקדוש ברוך הוא לומר שנוהג עימו שלא כדין, **וכי גבר** (התגבר, ניצח) **על חטאיו? דיו חיים שנתתי לו** ואין מגיע לו יותר מזה.

**ורבנן** [וחכמים] חוששים גם בשעת אבל **כי ההוא מעשה דההיא איתתא דהוה עובדא ואפיקתיה** [כאותו מעשה באשה אחת שהיה מעשה והוציאה אותו] את בעלה מקברו, לאחר שזנתה עם אדם אחר, כדי לחפות על התרשלותו של הנואף עימה בשמירה על תלוי המלכות. ומכאן ראיה שאף בשעת אבילות אין לסמוך על שבירת היצר.

ג שנינו במשנה: **אבל אשה אחת** מתייחדת עם שני אנשים. **אמר רב יהודה אמר רב: לא שנו**דבר זה **אלא ב**אנשים **כשרים, אבל בפרוצים**— **אפילו בי** (יחד עם) **עשרה נמי** [גם כן] **לא**תתייחד. **הוה** [היה] **מעשה** פעם, **והוציאוה עשרה** אנשים לאשה אחת כדרך שמוציאים את המת לקבורה **במטה** וזנו איתה. **אמר רב יוסף: תדע** שכן הוא, **דמיחברי בי עשרה וגנבי כשורא ולא מיכספי מהדדי** [שהרי מתחברים יחד עשרה אנשים וגונבים קורה כבדה ואינם מתביישים זה מזה]. וכיוצא בזה יכולים להתחבר כמה אנשים יחד לשם זנות ואינם מתביישים זה מזה.

ומציעים: **נימא מסייע ליה** [האם לומר שאפשרלסייע לו] ממשנה זו, שאמרו שמי שחושד באשתו כסוטה, וכשמביאה להשקותה מים המרים בבית המקדש **מוסרין לו שני תלמידי חכמים** ללוותו,**שמא יבא עליה בדרך,** שכן כל עוד לא נבדקה היא אסורה על בעלה. ונדייק מכאן: שני **תלמידי חכמים** — **אין** [כן], **אינשי דעלמא** [סתם אנשים]— **לא,** משמע שלענין יחוד אין סומכים על סתם אנשים. ודוחים: משם אין ראיה לענין זה, אלא**שאני** [שונים] **תלמידי חכמים דידעי** [שהם יודעים]

פ״א א

**לאתרויי ביה** [להתרות בו] שאסור לו לבוא עליה, שאם יבוא עליה אין המים בודקים אותה.

**אמר רב יהודה אמר רב: לא שנו** ששנים יכולים להתייחד עם אשה, **אלא בעיר** שמצויים אנשים, **אבל בדרך** — **עד שיהיו שלשה.**ומדוע אין די בשנים — **שמא יצטרך אחד מהם להשתין** ויפנה הצידה **ונמצא** שבאותה שעה **אחד** בלבד **מתייחד עם הערוה.** ומציעים:**נימא מסייע ליה** [האם נאמר שאפשר לסייע לו]ממה ששנינו: **מוסרים לו שני תלמידי חכמים שמא יבא עליה בדרך. תרי ואיהו** [שנים והוא,הבעל] **הא תלתא** [הרי שלשה], משמע שבדרך צריכים שלושה. ומשיבים: משם אין ראיה, **התם כי היכי דניהוו עליה סהדי** [שם יש צורך בשנים נוספים כדי שיהיו עליו עדים], שיעידו אם בא עליה בדרך.

מסופר: **רב ורב יהודה הוו קאזלי באורחא** [היו הולכים בדרך], **הוה קאזלא ההיא אתתא קמייהו**[היתה מהלכת אשה אחת לפניהם]. **אמר ליה** [לו] **רב לרב יהודה: דל כרעיך** [הרם רגליך] ומהר ללכת**מקמי** [מפני] **גיהנם,** שלא נתייחד איתה. **אמר ליה** [לו] רב יהודה: **והא מר** [והרי אדוני] **הוא**ש**אמר** ש**בכשרים שפיר דמי** [מותר הדבר]! **אמר ליה** [לו]: **מי יימר** [אמר] שמדובר **בכשרים כגון אנא ואת** [אני ואתה]! אמר לו רב יהודה: **אלא כגון מאי** [מה]? אמר לו: **כגון ר' חנינא בר פפי וחביריו,** שלמרות פיתויים שהיו להם עמדו בנסיון ולא חטאו, אבל אדם אחר אינו נאמן בכך.

**אמר רב: מלקין על ייחוד,** שאם התייחד אדם עם אשה מלקין אותו שעבר על איסור יחוד**ו**אולם **אין אוסרין** אשה על בעלה, או פנויה להינשא לכהן **על הייחוד,** שאין מניחים שבודאי נבעלה. **אמר רב אשי: לא אמרן** [אמרנו] דבר זה שמלקים **אלא בייחוד** עם אשה **פנויה, אבל בייחוד** של **אשת איש** — **לא.** ומדוע? **שלא תהא מוציא לעז על בניה** שאם ילקוה יחשבו הכל שזנתה וילעיזו על בניה שהם ממזרים. והיא לא נענשה אלא על הייחוד בלבד.

מספרים" **מר זוטרא מלקי** [היה מלקה] גם את המתייחד עם אשת איש, **ו**היה **מכריז** מדוע הוא עושה כן. **אמר ליה** [לו] **רב נחמן מפרהטיא לרב אשי: מר נמי לילקי ולכריז** [אדוני גם כן שילקה ויכריז]! **אמר ליה** [לו]: אני חושש לעשות כן, שמא **איכא דשמע בהא ולא שמע בהא**[יש שישמע בזו ולא ישמע בזו], כלומר, שישמע שהלקו, ולא ישמע את ההכרזה שהלקאה זו היא משום יחוד בלבד.

**אמר רב: מלקין על לא טובה השמועה,** לא רק על עובדות בדוקות, אלא גם כאשר יוצא שם רע על אדם שעובר עבירות, **שנאמר: "אל בני כי לוא טובה השמעה"** ([**שמואל א ב, כד**](https://www.sefaria.org.il/I_Samuel.2.24)). **מר זוטרא** כשהיה מוצא אדם שיצא עליו שם רע,**מותיב לה אפסירה על כתפיה** [היה שם רסן של חמור על כתפיו] **ומקרי ליה** [והיה מקריא לו] בשעת המלקות: **"אל בני** כי לא טובה השמועה

**"**להודיע לרבים על מה הוא לוקה. **אמר רבה:**אשה ש**בעלה בעיר** — **אין חוששין משום ייחוד** עימה, מפני שחוששים הם לעבור עבירה, שאינם יודעים מתי יחזור הבעל. **אמר רב יוסף:**אם היה **פתח פתוח לרשות הרבים** — **אין חוששין משום ייחוד.** מסופר: **רב ביבי איקלע לבי** [הזדמן לבית] **רב יוסף. בתר דכרך ריפתא**[אחרי שאכל] בערב **אמר להו** [להם] רב יוסף לאנשי ביתו: **שקולי דרגא מתותי** [הוציאו את המדרגות, הסולם, מתחת] **ביבי** שהיה ישן בעליה, כלומר, שלא יוכל רב ביבי לרדת, משום איסור ייחוד עם אשת רב יוסף. ומקשים: **והא** [והרי]**אמר רבה:** אשה ש**בעלה בעיר אין חוששין משום ייחוד!** ומשיבים: **שאני** [שונה] **רב ביבי דשושבינתיה הואי וגייסא ביה** [שאשת רב יוסףידידתו היתה והיתה רגילה בו], ולכן יש לחשוש יותר.

**אמר רב כהנא:** כאשר **אנשים** (גברים) נמצאים**מבחוץ,** בחדר החיצוני, **ונשים מבפנים,** בחדר פנימי — **אין חוששין משום ייחוד** אם נכנס אחד מן האנשים למקום הנשים, לפי שרואים אותו חבריו כשנכנס. אבל אם היו **אנשיםמבפנים ונשים מבחוץ** — **חוששין משום ייחוד** שמא יאמר שיוצא לצורך אחר ויתייחד עם הנשים.

ומעירים: **במתניתא תנא איפכא** [בברייתא שנה ההיפך], שאם אנשים מבחוץ ונשים מבפנים חוששים שמא יכנס אחד מהאנשים פנימה בלא שירגישו בו. ואם אנשים מבפנים ונשים מבחוץ — אין חוששים ליחוד. מכיון שדרך הפנימיים החוצה עוברת דרך הנשים ויחשוש שמא יצא אחד האנשים אחריו. **אמר אביי: השתא** [עכשיו]ש**אמר רב כהנא הכי** [כך] **ותנא מתניתא איפכא** [ושנויה בברייתא להיפך], **אנא נעביד לחומרא** [אנו נעשה לחומרה] ונחמיר לחשוש בשני המקרים.

**אביי דייר גולפי** [היה מסדר שורות של קנקנים] בין גברים לנשים שלא יוכלו לעבור ממקום למקום בלי להשמיע רעש. **רבא דייר קנה** [היה מסדר שורות קנים] שלא יוכלו לעבור. **אמר אבין: סקבא דשתא ריגלא** [הפצע, מקום התורפה של השנההוא הרגל] משום שאז זמן שמחה, וגברים ונשים נפגשים ובאים לידי עבירה.

א מסופר: **הנך שבוייתא דאתאי** [אותן שבוי ות שהובאו] **לנהרדעא** ונפדו שם. **אסקינהו לבי**[העלות אותן לבית] **רב עמרם חסידא** [החסיד],**אשקולו דרגא מקמייהו** [הורידו את המדרגות מפניהן] שלא יוכלו גברים לעלות אליהן. **בהדי דקא חלפה חדא מנייהו** [כאשר עברה אחת מהן]ליד העליה **נפל,** נעשה **נהורא באיפומא** [אור בארובה] משום שהיתה יפה ביותר. מתוך שחשק בה, **שקליה** [לקח] **רב עמרם לדרגא** [את הסולם]**דלא הוו יכלין בי עשרה למדלייא, דלייא לחודיה** [שלא היו יכולים יחד עשרה אנשים להרים אותו והרים אותו לבדו], **סליק ואזיל** [והיה עולה והולך].

**כי מטא לפלגא דרגא** [כאשר הגיע לחצי הסולם]**איפשח** [התחזק], **רמא קלא** [הרים את קולו]וצעק: **נורא בי** [אש, דליקה בוערת בבית] **עמרם!**כיון ששמעו שיש שריפה **אתו רבנן** [באו חכמים]וראו אותו עומד כך, **אמרו ליה** [לו]: **כסיפתינן**[ביישת אותנו] שהכל רואים מה רצית לעשות.**אמר להו** [להם]: **מוטב תיכספו בי** [תתביישו בבית]**עמרם בעלמא הדין** [בעולם הזה] **ולא תיכספו מיניה לעלמא דאתי** [תתביישו ממנו בעולם הבא].**אשבעיה דינפק מיניה** [השביע את יצרו הרעשייצא ממנו], **נפק מיניה כי עמודא דנורא** [יצא ממנו דבר כעמוד אש]. **אמר ליה** [לו] ליצר הרע:**חזי, דאת נורא ואנא בישרא, ואנא עדיפנא מינך** [ראה, שאתה אש ואני בשר, ואני עדיף ממך]שהתגברתי עליך.

מסופר: כי **ר' מאיר הוה** [היה] **מתלוצץ בעוברי עבירה,** שהיה אומר שאדם יכול בקלות להזהר מעבירה. **יומא חד אידמי ליה** [יום אחד נדמה לו]ה**שטן כאיתתא בהך גיסא דנהרא** [כאשההעומדת בצד האחר של הנהר], **לא הוה מברא**[היתה מעבורת] לעבור את הנהר — **נקט מצרא וקא עבר** [תפס בסולם החבלים ועבר] את הנהר. **כי מטא פלגא מצרא שבקיה** [כאשר הגיע לחצי החבל עזבו היצר] ו**אמר** השטן והיצר לר' מאיר:**אי לאו דקא מכרזי ברקיעא** [אם לא שמכריזים ברקיע] **"הזהרו בר' מאיר ותורתו" שויתיה לדמך תרתי מעי** [הייתי עושה את דמיך כשתי מעות],כדבר חסר ערך, שהיית נופל ממדרגתך לגמרי.

ומסופר עוד: **ר' עקיבא הוה** [היה] **מתלוצץ בעוברי עבירה. יומא חד אידמי ליה** [יום אחד נדמה לו] ה**שטן כאיתתא בריש דיקלא** [כאשה בראש הדקל]. **נקטיה לדיקלא וקסליק ואזיל** [תפס בדקל והיה עולה והולך]. **כי מטא לפלגיה דדיקלא שבקיה** [כאשר הגיע לחצי הדקל עזבו היצר], ו**אמר**לו: **אי לאו דמכרזי ברקיעא** [אם לא שמכריזים ברקיע] **"הזהרו בר' עקיבא ותורתו" שויתיה לדמך תרתי מעי** [הייתי עושה את דמיך כשתי מעות].

ועוד: החכם **פלימו הוה** [היה] **רגיל למימר**[לומר] **כל יומא** [יום]: **גירא בעיניה** [חץ בעיניו] של ה**שטן,** שהיה צוחק מפיתויי היצר. **יומא חד מעלי יומא דכיפורי הוה** [יום אחד ערב יום הכיפורים היה]. **אידמי ליה כעניא** [נדמה לו השטןכעני]. **אתא קרא אבבא** [הלך ודפק בדלת] כמבקש נדבה, **אפיקו ליה ריפתא** [הוציאו לו לחם] לאכול.**אמר ליה** [לו]: **יומא כי האידנא כולי עלמא גואי ואנא אבראי** [יום כמו היום, הכל נמצאים בפניםואוכלים ואני אעמוד בחוץ] ואוכל? **עייליה וקריבו ליה ריפתא** [הכניס אותו והביאו לו לחם]. **אמר ליה**[לו]: **יומא כי האידנא כולי עלמא אתכא ואנא לחודאי** [יום כמו זה הכל יושבים ליד השלחן ואנייושב לבדי]? **אתיוהו אותבוהו אתכא** [הביאו אותווהושיבו אותו ליד השלחן]. **הוה יתיב** [היה יושב]**מלא נפשיה שיחנא וכיבי עליה והוה קעביד ביה מילי דמאיס** [מלא את עצמו בשחין ומוגלה עליו והיה עושה בו, בשלחן, דברים מאוסים]. **אמר ליה**[לו] פלימו לעני:

פ״א ב

**תיב שפיר** [שב יפה] ואל תמאיס עצמך. ועוד**אמר ליה** [לו] העני: **הבו לי כסא** [תנו לי כוס],**יהבו ליה כסא** [נתנו לו כוס]. **אכמר שדא ביה כיחו** [השתעל והשליך בתוך הכוס את ליחתו]היוצאת מגרונו. **נחרו ביה** [גערו בו] למה הוא עושה כן. **שקא ומית** [עשה עצמו כמת]. לאחר מכן **שמעו דהוו קאמרי** [שמעו שהיו אנשיםאומרים] מסביב: **פלימו קטל גברא** [הרג אדם]!**פלימו קטל גברא** [הרג אדם]! **ערק וטשא נפשיה** [ברח פלימו והחביא עצמו] **בבית הכסא. אזיל בתריה** [הלך השטן אחריו], **נפל קמיה** [נפלהשטן לפניו]. **כי דחזייה** [כאשר ראהו] את פלימו**דהוה** [שהיה] **מצטער** ביותר **גלי ליה נפשיה**[גילה לו את עצמו] שהוא השטן. **אמר ליה** [לו]השטן: **מאי טעמא** [מה טעם] **אמרת הכי** [כך]"חץ בעיניו של השטן", וגרמת שהשטן יתגרה בך? אמר לו: **ואלא היכי אימא** [איך אומר]? **אמר ליה** [לו]: **לימא מר** [יאמר אדוני] **"רחמנא נגער ביה** [הקדוש ברוך הוא יגער בו] **בשטן".**

מסופר: **ר' חייא בר אשי הוה** [היה] **רגיל כל עידן דהוה נפל לאפיה** [כל זמן שהיה נופל על פניו]בתפילה **הוה אמר** [היה אומר]: **הרחמן יצילנו מיצר הרע. יומא חד שמעתינהו דביתהו** [יום אחד שמעה אותו אשתו כשהתפלל כך] **אמרה: מכדי הא** [הואיל והרי] **כמה שני דפריש ליה מינאי** [כמה שנים שפרש ממני] מחיי אישות בטענה שכבר אין לו כוח מחמת זיקנה, **מאי טעמא קאמר הכי** [מה טעם הוא אומר כך] ומתפלל להנצל מיצר הרע?

**יומא חדא הוה קא גריס בגינתיה** [יום אחד היה לומד בגינתו] **קשטה נפשה חלפה ותנייה קמיה**[קישטה את עצמה וחלפה ושנתה וחזרה שוב לפניו].**אמר לה: מאן** [מי] **את?** **אמרה: אנא חרותא דהדרי מיומא** [אני חרותא (שם זונה אחת) שחוזרת מיום העבודה שלי]. **תבעה** [תבע אותה] לתשמיש.**אמרה ליה** [לו]: **אייתי ניהליה להך רומנא דריש צוציתא** [הבא לי כשכרי את הרימון הזה שבראש העץ]. **שוור, אזל אתייה ניהלה** [קפץ, הלךוהביא אותו לה] ובא עליה.

**כי אתא לביתיה** [כאשר בא לביתו] **הוה קא שגרא דביתהו תנורא** [היתה מסיקה אשתו אתהתנור], **סליק וקא יתיב בגויה** [עלה וישב בתוכו].**אמרה ליה** [לו] אשתו: **מאי האי** [מהו זה]? **אמר לה: הכי והכי הוה** [כך וכך היה] **מעשה,**שהתפתתי לזנות. **אמרה ליה** [לו]: **אנא הואי** [אני הייתי זו]. **לא אשגח** [השגיח] **בה,** שחשב שהיא מנחמת אותו לשוא, **עד דיהבה ליה סימני**[שנתנה לו סימנים] שהיתה זאת היא. **אמר לה: אנא מיהא לאיסורא איכווני** [אני על כל פנים לאיסור התכוונתי]. ומספרים: **כל ימיו של אותו צדיק היה מתענה** על עבירה זו שעבר במחשבת איסור **עד שמת באותה מיתה** מחמת הצער.

ומניין שמי שיש בו כוונה לעשות איסור נענש כאילו עבר עבירה — **דתניא** [שכן שנינובברייתא] מה שנאמר **"אישה הפרם וה' יסלח לה"** ([**במדבר ל, יג**](https://www.sefaria.org.il/Numbers.30.13)), **במה הכתוב מדבר**שצריכה האשה סליחה כאשר הופר הנדר על ידי בעלה — **באשה שנדרה בנזיר, ושמע בעלה והפר לה, והיא לא ידעה שהפר לה בעלה, והיתה שותה יין ומטמאה למתים.**

ומסופר: **ר' עקיבא כי הוה מטי להאי פסוקא, הוה בכי** [כאשר היה מגיע לפסוק זה, היה בוכה],**אמר: ומה מי שנתכוין לאכול בשר חזיר** כמו אשה זו, שהתכוונה לאיסור **ועלה בידו בשר טלה** (בשר כשר ומותר), ולא חטאה, שהרי הנדר הופר לה, בכל זאת **אמרה תורה: צריכה כפרה וסליחה** ("ה' יסלח לה"), **מי שנתכוין לאכול בשר חזיר ועלה בידו בשר חזיר** —**על אחת כמה וכמה** שצריך סליחה וכפרה.

**כיוצא בדבר אתה אומר "ולא ידע ואשם ונשא עונו"** ([**ויקרא ה, יז**](https://www.sefaria.org.il/Leviticus.5.17)). **כשהיה ר' עקיבא מגיע לפסוק זה היה בוכה: ומה מי שנתכוין לאכול שומן** (דבר מותר) **ועלה בידו** בטעות**חלב** — **אמרה תורה "ולא ידע ואשם ונשא עונו",** שנחשב הדבר לעוון וצריך כפרה, **מי שנתכוין** מתחילה **לאכול חלב ועלה בידו חלב**— **על אחת כמה וכמה. איסי בן יהודה אומר**על הכתוב **"ולא ידע ואשם ונשא עונו"** — **על דבר זה ידוו** (יכאבו) **כל הדווים** (המצטערים, הכואבים), שהרי הכתוב מלמדנו שאדם נענש אפילו על דבר שלא ידע שחטא בו.

א שנינו במשנה ש**מתייחד אדם עם אמו. אמר רב יהודה אמר רב אסי: מתייחד אדם עם אחותו** בחדר אחד, **ודר עם אמו ועם בתו**בקביעות באותו בית ואינו חושש. **כי** [כאשר]**אמרה** (אמר אותה) **קמיה** [לפני] **שמואל, אמר**שמואל: **אסור להתייחד עם כל עריות שבתורה, ואפילו עם בהמה,** שאף היא אסורה משום ערוה.

**תנן** [שנינו במשנה]: **מתייחד אדם עם אמו ועם בתו וישן עמהם בקירוב בשר, ו**אם כן הרי זו**תיובתא** [וקושיה חמורה] לדברי **שמואל!** ומשיבים:**אמר** [יכול היה לומר] **לך שמואל:** **וליטעמיך**[ולטעמך, לשיטתך] יש להביא קושיה מ**הא דתניא**[זו ששנינו בברייתא]: **אחותו וחמותו ושאר כל עריות שבתורה** כולל אמו ובתו **אין מתייחד עמהם אלא בעדים.** ונדייק: **בעדים** — **אין** [כן],**שלא בעדים** — **לא.**

**אלא תנאי** [מחלוקת תנאים] **היא. דתניא** [שכןשנינו בברייתא], **אמר ר' מאיר: הזהרו בי מפני בתי** שלא אתייחד איתה. ומסופר: **אמר ר' טרפון: הזהרו בי מפני כלתי. ליגלג עליו אותו תלמיד** על שהוא נזהר בדברים אלה שאין מתקבל על הדעת שיחטא בהם. **אמר ר' אבהו משום** (בשם) **ר' חנינא בן גמליאל: לא היו ימים מועטים עד שנכשל אותו תלמיד** עצמו**בחמותו.**

שנינו שלדברי שמואל אסור להתייחד **אפילו עם בהמה.** מסופר: **אביי מכלליה מכולה דברא**[היה מוציא אותן, את הבהמות, מכל השדה] שהיה נמצא בו. **רב ששת מעבר ליה מצרא** [היה מעביר את הבהמה לצד השני של המיצר, גדר]. **רב חנן מנהרדעא איקלע** [הזדמן] אצל **רב כהנא**ב**פום נהרא**, **חזייה דיתיב וקא גרס וקיימא בהמה קמיה** [ראה אותו שהוא יושב ולומד ובהמה עומדת לפניו]. **אמר ליה** [לו]: **לא סבר לה מר**[האם אין אדוני סובר] ש**אפילו עם בהמה** אסור להתייחד? **אמר ליה** [לו] רב כהנא: **לאו אדעתאי** [לא היה בדעתי], כלומר, לא שמתי לב.

**אמר רבא: מתייחד אדם עם שתי יבמות**(גיסות) **ועם שתי** נשים **צרות** זו לזו, כלומר, שתי נשים של אדם אחד, **עם אשה וחמותה, עם אשה ובת בעלה** שכיון שכרגיל אלה שונאות זו את זו, כל אחת חוששת שהשניה תספר את מעשיה ונזהרת שלא להתפתות. וכן יכול אדם להתייחד **עם אשה ותינוקת שיודעת טעם ביאה,** כלומר, שהיא גדולה מספיק שמבינה מה עניינה של ביאה, **ו**היא עדיין קטנה עד ש**אין מוסרת** את **עצמה לביאה** שאין בה יצר לפתותה, שהאשה חוששת ממנה שלא תספר את מעשיה.

ב שנינו במשנה שאם **הגדילו** הבן או הבת **זה ישן בכסותו וכו'.** ושואלים: **וכמה** הוא הזמן שנקראים גדולים לענין זה? **אמר רב אדא בר רב עזא אמר רב אסי: תינוקת בת תשע שנים ויום אחד, תינוק בן שתים עשרה שנה ויום אחד. איכא דאמרי** [יש שאומרים]: **תינוקת**שאמרנו פה — **בת שתים עשרה שנה ויום אחד, תינוק** — **בן שלש עשרה** שנה **ויום אחד. וזה וזה** לשתי הדעות עיקר שיעורם הוא עד **כדי שיהיו "שדים נכנו ושערך צמח"**([**יחזקאל טז, ז**](https://www.sefaria.org.il/Ezekiel.16.7)), כלומר, תחילת הבגרות.

**אמר רפרם בר פפא אמר רב חסדא: לא שנו**שיכול לישון עם בתו הקטנה בקירוב בשר **אלא שאינה בושה לעמוד לפניו ערום, אבל בושה לעמוד לפניו ערום** — **אסור** כבר לישון עימה בקירוב בשר. **מאי טעמא** [מה טעמו של דבר] —**יצר אלבשה** [היצר תפס אותה], שלולא היה בה יצר לא היתה מתביישת.

מסופר: **רב אחא בר אבא איקלע לבי** [הזדמן לבית] **רב חסדא חתניה** [חתנו]. **שקליה לבת ברתיה אותבוה בכנפיה** [לקח את בת בתו(שהיתה בתו של רב חסדא) והושיב אותה בחיקו].**אמר ליה** [לו] רב חסדא: **לא סבר לה מר דמקדשא** [וכי אין אדוני סבור שיש לחשוש שהיא מקודשת כבר]? **אמר ליה** [לו] רב אחא: אם כך הוא **עברת לך אדרב** [עברת על דברי רב]. ש**אמר רב יהודה אמר רב, ואיתימא** [ויש אומרים]שאמר זאת **ר' אלעזר: אסור לאדם שיקדש את בתו כשהיא קטנה, עד שתגדיל ותאמר "בפלוני אני רוצה",** שאם אינו עושה כן יש לחשוש שמא לא תתרצה בחתן שבחרו לה, ותבוא לידי מכשול. אמר לו רב חסדא: **מר נמי עבר ליה אדשמואל** [אדוני גם כן עבר על דברישמואל] ש**אמר שמואל: אין משתמשים באשה,**ואיך אתה מחזיק אותה בחיקך? **אמר ליה** [לו]:**אנא כאידך** [אני **כ**דבריו האחרים] של **שמואל סבירא לי** [אני סבור]. ש**אמר שמואל:**

פ״ב א

**הכל לשם שמים,** כלומר, שדבר זה נבחן ונבדק בידי שמים שאם עושה משום חיבת קירבת משפחה וכיוצא בזה, ואין בו צד של חיבת עריות — מותר.

א משנה **לא ילמד אדם רווק** שאין לו אשה**סופרים,** שלא יהא מלמד תינוקות. **ולא תלמד אשה סופרים,** שלא תהיה מלמדת תינוקות. **ר' אלעזר אומר: אף מי שאין לו אשה לא ילמד סופרים. ר' יהודה אומר: לא ירעה רווק בהמה, ולא יישנו שני רווקין בטלית אחת**שמא יבואו לידי עבירה במשכב זכור, **וחכמים מתירים.**

ב גמרא **מאי טעמא** [מה טעם] שאין מתירים לרווק להיות מלמד תינוקות? **אילימא** [אם תאמר]**משום ינוקי** [התינוקות] שהוא חשוד עליהם במשכב זכור — **והתניא** [והרי שנינו בברייתא],**אמרו לו** חכמים **לר' יהודה: לא נחשדו ישראל על משכב זכור, ולא על הבהמה! אלא** הטעם הוא אחר, **רווק** לא ילמד — **משום אמהתא דינוקי** [אמהות של התינוקות] שמגיעות מפעם לפעם לבית הספר ועשוי להכשל בהן. וכן **אשה** לא תלמד — **משום אבהתא דינוקי** [אבות התינוקות]שהיא עשויה להתייחד איתם.

ג שנינו במשנה ש**ר' אלעזר אומר אף מי שאין**לו אשה לא ילמד סופרים. **איבעיא להו** [נשאלה להם ללומדים בבית המדרש]: האם הכוונה בדעת ר' אלעזר היא דווקא **מי שאין לו אשה כלל, או דלמא** [שמא] מדובר **בש** יש לו אשה אך **אינה שרויה אצלו? תא שמע** [בוא ושמע]: **אף מי שיש לו ואינה שרויה אצלו לא ילמד סופרים,**משמע שכך היא דעת ר' אלעזר.

ד שנינו במשנה ש**ר' יהודה אומר לא ירעה**רווק בהמה ולא יישנו שני רווקים בטלית אחת.**תניא** [שנויה ברייתא]: **אמרו לו** חכמים **לר' יהודה: לא נחשדו ישראל על משכב זכור, ולא על** משכב **הבהמה.** וזהו הטעם במשנה שחכמים מתירים.

ה משנה **כל שעסקיו עם הנשים,** שמלאכתו היא בעיקרה לצרכי נשים, **לא יתיחד עם הנשים,** מפני שהוא רגיל בהן ביותר ויש לחשוש בו יותר לעבירה. **ולא ילמד אדם את בנו**מלכתחילה **אומנות הנשים,** כלומר, מלאכה שבה צריך להיות בעסקי נשים משום אותו חשש. ובאותו ענין **ר' מאיר אומר: לעולם ילמד אדם את בנו אומנות נקיה וקלה, ויתפלל למי שהעושר והנכסים שלו** שיצליח בה. **ש**בסופו של דבר **אין אומנות שאין בה עניות ועשירות,**ויכול אדם להתעשר מכל אומנות שבעולם. מכיון**שלא עניות** באה **מן האומנות, ולא עשירות מן האומנות, אלא הכל לפי זכותו** של האדם.

**ר' שמעון בן אלעזר אומר: ראית מימיך חיה ועוף שיש להם אומנות? ו**בכל זאת **הן מתפרנסין שלא בצער** ואינם צריכים לעבוד.**והלא לא נבראו** כל אלה **אלא לשמשני. ואני**האדם **נבראתי לשמש את קוני, אינו דין** (קל וחומר) **שאתפרנס שלא בצער? אלא שהורעתי מעשי** בחטאי, **וקפחתי** [ואיבדתי] **את פרנסתי,** ולכן צריך האדם לעבוד כדי להתפרנס.

**אבא גוריין איש צדיין** **אומר משום** (בשם)**אבא גוריא: לא ילמד אדם** **את בנו** מלאכת**חמר** (מוליך חמורים), **גמל** (מוליך גמלים), **קדר**(עושה קדירות), **ספן, רועה, וחנוני** וטעמו של דבר — **שאומנותן אומנות ליסטים,** שכל אלה יש במקצועם צד של חוסר יושר וחשש גניבה.**ר' יהודה אומר משמו** של אבא גוריא: **החמרין רובן רשעים,** מפני שעסקיהם ברמאות, **והגמלין**העוברים במדבריות שהם מקום סכנה **רובן כשרין,** ואילו **הספנין** הפורשים לים **רובן חסידים,** שמפני שהם עוברים בים במקום סכנה יתירה מגיעים ליראת שמים. **טוב שברופאים לגיהנם, ו**אף **הכשר שבטבחים** (שוחטים) הוא**שותפו של עמלק.**

**ר' נהוראי אומר: מניח אני כל אומנות שבעולם ואיני מלמד את בני אלא תורה,** לפי**שאדם אוכל משכרה בעולם הזה, והקרן קיימת לו לעולם הבא, ושאר כל אומנות אינן כן,** ששכרן הוא רק בעולם הזה. ועוד, **כשאדם בא לידי חולי או לידי זקנה או לידי יסורין, ואינו יכול לעסוק במלאכתו** — **הרי הוא מת ברעב. אבל התורה אינה כן,** שיכול לעסוק בה בכל עת, **אלא משמרתו מכל רע** וחטא**בנערותו, ונותנת לו אחרית ותקוה בזקנותו.**

**בנערותו מהו אומר** על תלמידי חכמים —**"וקוי ה' יחליפו כח"** ([**ישעיה מ, לא**](https://www.sefaria.org.il/Isaiah.40.31)), **בזקנותו מהו אומר** — **"עוד ינובון בשיבה"** ([**תהלים צב, טו**](https://www.sefaria.org.il/Psalms.92.15)). **וכן הוא אומר באברהם אבינו "ואברהם זקן** בא בימים **וה' ברך את אברהם בכל"** ([**בראשית כד, א**](https://www.sefaria.org.il/Genesis.24.1)). **מצינו שעשה** (קיים)**אברהם אבינו את כל התורה כולה עד שלא**(לפני) **ניתנה, שנאמר: "עקב אשר שמע אברהם בקלי וישמר משמרתי מצותי חקותי ותורתי"** (שם כו, ה), ללמד שכל המצוות מכל סוג (מצוות, חוקות, תורות), כבר קיימן מעצמו.

ד גמרא **תנו רבנן** [שנו חכמים]: **כל שעסקיו עם הנשים** — **סורו** (מנהגו וחברתו) **רע** וטוב להתרחק ממנוץ **כגון הצורפים, והסריקים**(סורקי הבגדים), **והנקורות** (מתקני הריחיים של נשים), **והרוכלין** שמוכרים תכשיטים ובשמים לנשים, **והגרדיים** (האורגים), **והספרים והכובסים, והגרע** (מקיז הדם), **והבלן** (העובד במרחץ), **והבורסקי** (המעבד עורות)**.** כל בעלי המקצועות האלה **אין מעמידים מהם לא מלך ולא כהן גדול. מאי טעמא** [מה טעם] הדבר —**לא משום דפסילי** [שהם פסולים], שאין פסול בעצם מלאכתם, **אלא משום דזיל אומנותיהו**[שאומנותם מזולזלת] ואף כשיעלו לגדולה יזלזלו בהם הבריות.

**תנו רבנן** [שנו חכמים]: **עשרה דברים נאמרו בגרע** (מקיז הדם): **מהלך על צידו** בגסות הרוח,**ורוחו גסה** בגאווה, **ונתלה ויושב,** שאינו יושב כשאר אדם אלא נשען על משהו מחמת גאווה,**ועינו צרה,** שהוא קמצן, **ועינו רעה,** שמקנא באחרים, **אוכל הרבה ומוציא** רק **קימעא**(מעט), **וחשוד על העריות ועל הגזל ועל שפיכות דמים** מתוך מקצועו.

**דרש בר קפרא: לעולם ילמד אדם את בנו אומנות נקיה וקלה.** ושואלים: **מאי** [מה] **היא**אומנות כזו? **אמר רב יהודה:**

פ״ב ב

**מחטא דתלמיותא** [מחט של רקמה], שהיא מלאכה נקיה וקלה.

**תניא** [שנויה ברייתא], **רבי אומר: אין לך אומנות שעוברת** (שנעלמת, בטילה) **מן העולם** — שיש צורך בכל המלאכות, אבל **אשרי מי שרואה את הוריו באומנות מעולה, אוי לו למי שרואה את הוריו באומנות פגומה** ולומד מהם. וכן **אי אפשר לעולם בלא** שיהא בו **בסם** (עושה בשמים) **ובלא בורסקי** (מעבד עורות) שאומנותו בדברים מסריחים. **אשרי מי שאומנותו בסם, ואוי לו מי שאומנותו בורסקי.** וכן **אי אפשר לעולם בלא זכרים ובלא נקבות,** ששניהם נחוצים לקיום העולם, **אשרי מי שבניו זכרים ואוי לו למי שבניו נקיבות.**

**ר' מאיר אומר: לעולם ילמד אדם לבנו אומנות נקיה וקלה, ויבקש רחמים למי שהעושר והנכסים שלו, שאין עניות מן האומנות ואין עשירות מן האומנות, אלא** למי הם העשירות והעניות — **למי שהעושר שלו, שנאמר: "לי הכסף ולי הזהב נאם ה' צבאות"**([**חגי ב, ח**](https://www.sefaria.org.il/Haggai.2.8)).

א שנינו במשנה ש**ר' שמעון בן אלעזר אומר אם ראית מימיך** חיה ועוף שיש להם אומנות וכו'. **תניא** [שנויה ברייתא], **ר' שמעון בן אלעזר אומר: מימי לא ראיתי צבי** שיהיה **קייץ** (מייבש תאנים) **וארי** שיהיה **סבל, ושועל** שיהיה **חנוני, ו**בכל זאת **הם מתפרנסים שלא בצער** ואינם צריכים לעבוד. **והם לא נבראו אלא לשמשני,**לפי שהאדם הוא תכלית הבריאה, **ואני נבראתי לשמש את קוני. מה אלו שלא נבראו אלא לשמשני מתפרנסים שלא בצער, ואני שנבראתי לשמש את קוני** — **אינו דין שאתפרנס שלא בצער? אלא שהרעותי את מעשי וקיפחתי את פרנסתי, שנאמר: "עו‍נותיכם הטו** אלה

**"(ירמיה ה, כה)**. ב שנינו במשנה ש**ר' נהוראי אומר מניח אני כל אומנות** שבעולם ואיני מלמד את בני אלא תורה **וכו'. תניא** [שנויהברייתא], **ר' נהוראי אומר: מניח אני כל אומנות שבעולם ואיני מלמד את בני אלא תורה. שכל אומנות שבעולם אין עומדת לו** לאדם **אלא בימי ילדותו** שיש בידו כוח לעבוד, **אבל בימי זקנותו הרי הוא מוטל ברעב. אבל תורה אינה כן, עומדת לו לאדם בעת ילדותו, ונותנת לו אחרית ותקוה בעת זקנותו. בעת ילדותו מהו אומר — "וקוי ה' יחליפו כח יעלו אבר כנשרים" (ישעיה מ, לא), בזקנותו מהו אומר — "עוד ינובון בשיבה דשנים ורעננים יהיו"**